ที่ นร 1006/ว 36 สํานักงาน ก.พ.ถนนพิษณุโลก กทม. 1030029 กันยายน 2553 เรื่อง การโอนพนักงานส่วนท้องถิ่นและข้าราชการที่ไม่ใช่ข้าราชการพลเรือนสามัญมาบรรจุเป็นข้าราชการพลเรือนสามัญเรียน (เวียนกระทรวง กรม และจังหวัด)สิ่งที่ส่งมาด้วย 1. บัญชีรายชื่อพนักงานส่วนท้องถิ่นและข้าราชการที่ไม่ใช่ข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2551 2. ตัวอย่างหนังสือขอโอนอื่นๆ - ด้วยพระราชบัญญัติระเบียบข้าราชการพลเรือน พ.ศ. 2551 มาตรา 64 วรรคหนึ่ง บัญญัติว่า การโอนพนักงานส่วนท้องถิ่น การโอนข้าราชการที่ไม่ใช่ข้าราชการพลเรือนสามัญตามพระราชบัญญัตินี้และไม่ใช่ข้าราชการการเมือง และการโอนเจ้าหน้าที่ของหน่วยงานอื่นของรัฐที่ ก.พ.กําหนด มาบรรจุเป็นข้าราชการพลเรือนสามัญ ตลอดจนจะแต่งตั้งให้ดํารงตําแหน่งประเภทใด สายงานใด ระดับใด และให้ได้รับเงินเดือนเท่าใด ให้กระทําได้ตามหลักเกณฑ์และวิธีการที่ ก.พ. กําหนด เพื่ออนุวัตให้เป็นไปตามมาตรา 64 วรรคหนึ่ง แห่งพระราชบัญญัติระเบียบข้าราชการพลเรือน พ.ศ. 2551 ก.พ. จึงกําหนดหลักเกณฑ์และวิธีการโอนสําหรับพนักงานส่วนท้องถิ่นและข้าราชการที่ไม่ใช่ข้าราชการพลเรือนสามัญ ตามสิ่งที่ส่งมาด้วย 1 มาบรรจุเป็นข้าราชการพลเรือนสามัญ ตลอดจนจะแต่งตั้งให้ดํารงตําแหน่งประเภท สายงาน ระดับ และให้ได้รับเงินเดือนไว้ ดังต่อไปนี้ 1. การโอนมาบรรจุและแต่งตั้งให้ดํารงตําแหน่งประเภท สายงาน และระดับ 1.1 ให้ส่วนราชการพิจารณาถึงความจําเป็นและประโยชน์ที่ทางราชการจะได้รับจากความรู้ ความสามารถ และประสบการณ์ของผู้ขอโอนเทียบกับข้าราชการพลเรือนสามัญในส่วนราชการนั้น 1.2 การโอนมาบรรจุและแต่งตั้งให้ดํารงตําแหน่งใด ผู้ขอโอนต้องมีคุณสมบัติตรงตามคุณสมบัติเฉพาะสําหรับตําแหน่งตามมาตรฐานกําหนดตําแหน่งที่ ก.พ. กําหนด และต้องมีคุณสมบัติทั่วไปและไม่มีลักษณะต้องห้ามหรือได้รับยกเว้นกรณีที่มีลักษณะต้องห้าม ตามมาตรา 36 1.3 การโอนต้องได้รับความยินยอมจากผู้มีอํานาจสั่งบรรจุของส่วนราชการหรือหน่วยงานเจ้าสังกัดเดิมของผู้นั้นก่อน 1.4 ตําแหน่งที่จะรับโอนต้องเป็นตําแหน่งว่างที่มีอัตราเงินเดือนและมิใช่เป็นตําแหน่งที่สงวนไว้ เช่น เพื่อบรรจุนักเรียนทุนรัฐบาล ผู้ไปรับราชการทหารหรือผู้ไปปฏิบัติงานตามมติคณะรัฐมนตรีกลับเข้ารับราชการ เป็นต้น 1.5 ให้ผู้ขอโอนยื่นหนังสือขอโอนตามตัวอย่างในสิ่งที่ส่งมาด้วย 2 1.6 ให้รับโอนมาบรรจุและแต่งตั้งให้ดํารงตําแหน่งในประเภทและระดับที่เทียบได้ระดับที่สูงกว่า ระดับที่ต่ํากว่า หรือต่างประเภทตําแหน่งที่เทียบได้ตามหลักเกณฑ์และเงื่อนไขการเทียบตําแหน่งอย่างอื่นเท่ากับการดํารงตําแหน่งข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2551 ตามหนังสือสํานักงาน ก.พ. ที่ นร 1008/ว 30 ลงวันที่ 15 กันยายน 2553 ก็ได้ ทั้งนี้ ให้นําหลักเกณฑ์และวิธีการที่ ก.พ. กําหนดสําหรับการโอนข้าราชการพลเรือนสามัญมาใช้บังคับโดยอนุโลม 1.7 การโอนมาบรรจุและแต่งตั้งให้ดํารงตําแหน่งประเภทวิชาการ หากผู้ขอโอนเป็นผู้เคยดํารงตําแหน่งที่ใช้คุณวุฒิต่ํากว่าระดับปริญญาตรีเป็นคุณสมบัติเฉพาะสําหรับตําแหน่งมาก่อนและปัจจุบันดํารงตําแหน่งที่ใช้คุณวุฒิระดับปริญญา ผู้นั้นจะต้องได้รับการแต่งตั้งให้ดํารงตําแหน่งที่ใช้คุณวุฒิระดับปริญญาดังกล่าว โดยผลของการสอบแข่งขันหรือการคัดเลือกกรณีที่มีเหตุพิเศษ ทั้งนี้ การสอบแข่งขันหรือการคัดเลือกดังกล่าวต้องเทียบเคียงหรือได้มาตรฐานเดียวกับหลักเกณฑ์ วิธีการ และเงื่อนไขที่ ก.พ. กําหนดสําหรับการสอบแข่งขันตามมาตรา 53 หรือการคัดเลือกกรณีที่มีเหตุพิเศษตามมาตรา 55 จึงจะรับโอนได้ 1.8 กรณีผู้ขอโอนเป็นผู้สอบแข่งขันได้ตามหลักเกณฑ์ วิธีการ และเงื่อนไขการสอบแข่งขันเพื่อบรรจุบุคคลเข้ารับราชการ ที่ ก.พ. กําหนดและได้รับความยินยอมให้โอนจากส่วนราชการหรือหน่วยงานเจ้าสังกัดเดิมหลังจากวันที่ผู้ดําเนินการสอบแข่งขันกําหนดให้สั่งบรรจุซึ่งจะทําให้ผู้นั้นถูกยกเลิกการขึ้นบัญชีผู้สอบแข่งขันได้ หากส่วนราชการที่จะรับโอนพิจารณาแล้วเห็นว่ามีเหตุผลอันสมควรและบัญชีผู้สอบแข่งขันได้นั้นยังไม่ยกเลิก ก็ให้รับโอนได้ตั้งแต่วันที่ผู้มีอํานาจสั่งบรรจุของส่วนราชการหรือหน่วยงานเจ้าสังกัดเดิมยินยอมให้โอน 2. การให้ได้รับเงินเดือน 2.1 การโอนมาบรรจุและแต่งตั้งให้ดํารงตําแหน่งประเภทใด สายงานใดและระดับใด ให้ได้รับเงินเดือนในอัตราที่ได้รับอยู่เดิม และต้องไม่สูงกว่าเงินเดือนขั้นสูงของตําแหน่งประเภท สายงาน และระดับที่รับโอนตามที่ ก.พ. กําหนด หากผู้ขอโอนได้รับเงินเดือนต่ํากว่าขั้นต่ําของระดับตําแหน่งที่จะรับโอน ก็ให้ได้รับเงินเดือนในขั้นต่ําของระดับที่ได้รับแต่งตั้ง เว้นแต่ ในกรณีที่อัตราเงินเดือนขั้นต่ําชั่วคราวของระดับนั้นยังมีผลใช้บังคับอยู่ ก็ให้ได้รับเงินเดือนเท่าเดิมและไม่ต่ํากว่าขั้นต่ําชั่วคราวของระดับนั้น 2.2 การโอนผู้สอบแข่งขันได้ตามมาตรา 53 หรือผู้ได้รับคัดเลือกตามมาตรา 55 ให้ได้รับเงินเดือนตามที่กําหนดในประกาศรับสมัครสอบแข่งขันหรือประกาศรับสมัครคัดเลือกเพื่อบรรจุบุคคลเข้ารับราชการเป็นข้าราชการพลเรือนสามัญ แล้วแต่กรณี 3. กรณีอื่นนอกจากที่กําหนดไว้ในหนังสือสํานักงาน ก.พ. ฉบับนี้ ให้เสนอ ก.พ. พิจารณาเป็นราย ๆ ไป 4. การโอนที่อยู่ระหว่างดําเนินการก่อนวันที่หลักเกณฑ์และวิธีการตามหนังสือสํานักงาน ก.พ. ฉบับนี้ใช้บังคับ ให้ดําเนินการตามหลักเกณฑ์และวิธีการที่ ก.พ. กําหนดไว้เดิมต่อไปจนแล้วเสร็จ จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นางเบญจวรรณ สร่างนิทร)เลขาธิการ ก.พ.อื่นๆ - สํานักตรวจสอบและประเมินผลกําลังคนโทร. 0 2547 0977โทรสาร 0 2282 7316